Document ID: 31993R1793

ΚΑΝΟΝΙΣΜΟΣ (ΕΟΚ) αριθ. 1793/93 ΤΗΣ ΕΠΙΤΡΟΠΗΣ της 30ής Ιουνίου 1993 για το γενεσιουργό αίτιο των γεωργικών ισοτιμιών που θα χρησιμοποιηθούν στον τομέα του λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοσθούν στο πλαίσιο της κοινής γεωργικής πολιτικής (1), και ιδίως το άρθρο 6 παράγραφος 2,
Εκτιμώντας:
ότι η ενίσχυση που καθιερώθηκε από το άρθρο 12 του κανονισμού (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (2), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (3), μπορεί να χορηγηθεί για το λυκίσκο που παράγεται στην Κοινότητα 7
ότι για το λυκίσκο δεν υπάρχει περίοδος εμπορίας 7 ότι θα πρέπει επομένως να γίνει παρέκκλιση από το άρθρο 11 παράγραφος 1 του κανονισμού (ΕΟΚ) αριθ. 1068/93 της Επιτροπής της 30ής Απριλίου 1993 σχετικά με τους κανόνες καθορισμού και εφαρμογής των ισοτιμιών που θα χρησιμοποιηθούν στο γεωργικό τομέα (4) 7
ότι ο κανονισμός (ΕΟΚ) αριθ. 2540/75 της Επιτροπής της 6ης Οκτωβρίου 1975 περί καθορισμού του γενεσιουργού αιτίου του δικαιώματος ενισχύσεως στους παραγωγούς λυκίσκου (5) καθορίζει το γενεσιουργό αίτιο της γεωργικής ισοτιμίας που θα χρησιμοποιηθεί για την πληρωμή της ενισχύσεως κατά την ημερομηνία εγκρίσεως από το Συμβούλιο του κανονισμού που καθορίζει την ενίσχυση στους παραγωγούς για τη συγκομιδή του προηγούμενου έτους 7 ότι πρέπει να ληφθεί υπόψη η 1η Ιουλίου του έτους ενάρξεως ισχύος του κανονισμού του Συμβουλίου που καθορίζει την ενίσχυση ως ημερομηνία του γενεσιουργού αιτίου της γεωργικής ισοτιμίας που θα εφαρμοσθεί για την ενίσχυση στους παραγωγούς λυκίσκου 7 ότι ενδείκνυται συνεπώς να καταργηθεί ο κανονισμός (ΕΟΚ) αριθ. 2540/75 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η γεωργική ισοτιμία που θα εφαρμοσθεί για την ενίσχυση που προβλέπεται στο άρθρο 12 του κανονισμού (ΕΟΚ) αριθ. 1696/71 είναι εκείνη που θα ισχύει την 1η Ιουλίου του έτους ενάρξεως ισχύος του κανονισμού για τον καθορισμό της ενισχύσεως στους παραγωγούς.
Άρθρο 2
Ο κανονισμός (ΕΟΚ) αριθ. 2540/75 καταργείται.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 17
19
6